Conflictul dintre Emilia Șercan și Adrian Cioroianu capătă amploare după schimbul acid de replici din ultimele zile.
Totul a plecat de faptul că jurnalista de investigații a afirmat că la Biblioteca Națională, unde director este Adrian Cioroianu, este foarte frig astfel declanșându-se scandalul.
Cioroianu pretinde că Emilia Șercan minte și răspândește știri false, în vreme ce aceasta a mărturisit că fostul ministru a făcut public un demers de-al ei, care trebuia să rămână secret, și anume că a cerut să studieze teza de doctorat a lui Mircea Geoană, posibil candidat la președinția României.
După câteva zile de duel în declarații, Emilia Șercan a dezvăluit că s-a trecut la faza pe amenințări, arătând un mesaj primit, în care este catalogată drept "zdreanță" și apostrofată pentru faptul că a cerut să studieze teza de doctorat a lui Geoană.